**НЧ „ХРИСТО БОТЕВ-1898”**

**СЕЛО РУЖИНЦИ, ОБЛАСТ ВИДИН**

**ГОДИШЕН ОТЧЕТ ЗА ДЕЙНОСТТА**

**НА НЧ „ХРИСТО БОТЕВ-1898”**

**ЗА ПЕРИОДА 01.01.2021 г. – 31.12.2021 г.**

**------------------------------------------------------------------**

НЧ „Христо Ботев - 1898”, село Ружинци е най-старото читалище на територията на общината.

Жителите по постоянен адрес в населеното място са 792 души. Броя на регистрираните читалищни членове е 90.

През изминалата 2021 година въпреки пандемията от COVID – 19 читалището проведе успешно петото издание на фолклорен събор „Ружинци 2021“. Самодейните колективи продължиха да популяризират българския фолклор и традиции като взеха участие в редица фолклорни събори и фестивали.

Основни цели и задачи през 2021 година:

1. Запазване на читалището като обществен център и ценен участник в местното развитие в условията на пандемията от COVID – 19 .
2. Опазване и поддържане на МТБ на читалището в добър вид.

**І . ОСНОВНИ ДЕЙНОСТИ:**

1. **Любителско художествено творчество:**

а/ ПГ- състоящата се от 12 души, с осигурен музикален съпровод на акордеон. Ръководители на състава – Милена Иванова и Венцислав Пешев.

б/ ТС- състоящ се от 15 души с ръководител Румяна Илиева.

Временно действащи колективи:

а/ лазарска група

б/ коледарска група

• Международни участия – 0 бр.

• Национални участия – 2 бр.

• Общински участия – 2 бр.

1. **Проведени мероприятия в село Ружинци:**

Поради пандемията от заболяването COVID – 19 през изминалата 2021 година бяха проведени една част от предвидените мероприятия.

- Изработка на мартеници по случай баба Марта и раздаването им на местното население;

- Провеждане на обичая лазаруване в село Ружинци;

- Великденско ателие на открито в двора на църквата в село Ружинци, проведено съвместно с СУ „Никола Й. Вапцаров“, село Ружинци и църковното настоятелство при църквата „Света Петка Параскева“, село Ружинци ;

- Гостуване на драматичен театър „Вида“ с постановката „Ирония на съдбата“;

- По случай първи юни бе изнесено представлението „Весели небивалици“ от театър „Пан“ за забавление на децата;

- Провеждане на пети фолклорен събор „Ружинци 2021“, под наслов: „Традиция и фолклор“. Събора се проведе в рамките на три дни – 03, 04 и 05 септември 2021 г. и събра над 800 самодейци от областите Видин, Монтана и Враца, сурвакарска група от село Сирищник, област Перник, и мъжка певческа група от село Камен, Организиран беше конкурс за най-красива народна носия, отличени бяха най-изкусните играчи на ръченица и наградени участниците в конкурс за най-хубава питка. И в трите вечери завършваха с концерт – в петък на сцената се представи Борис Дали, а след това и оркестър „Явор“ забавляваха жителите и гостите на Ружинци, а в събота любителите на поп фолка имаха възможността да се насладят на Малина, а забавлението продължи с изпълнения на духов оркестър на Белополската музика. Много хора опитаха българския специалитет Боб с пушени кокали с билки от Северозапада с юнашкия тиган на Ангел под звуците на невероятната Ана Мария

**3. Библиотечната и информационна дейност**

Съгласно Закона за обществените библиотеки читалището регистрира в Регистъра на обществените библиотеки към Министерство на културата читалищна библиотека под №1444 – Библиотека при НЧ „Христо Ботев -1898 ”, село Ружинци.

За натрупания през годините библиотечен фонд най – важните измерители са:

• Библиотечния фонд на читалището към 31.12.2021 г. е 10 300 книги. Общият фонд обхваща литература на различна тематика – история, философия, художествена литература, чуждестранна литература и други ;

• Библиотеката не е абонирана за периодични издания;

• През 2021 г. в библиотеката са реализирани 50 читателски посещения;

• Степен на автоматизация: 3 компютъра и 1 принтер – получени по програма „Глобални библиотеки“, който се ползват от служителите на читалището, самодейци и други.

• През 2021 г. няма отчислена литература.

Подадени са годишни информационни карти към Министерство на културата в поддържаните от него регистри на читалищата и библиотеките.

**4. Фолклорни събори, фестивали, празници и други с участието на самодейни колективи при читалището**

Самодейните колективи към читалището взеха участие в следните фолклорни събори и фестивали, от които има получени грамоти и плакети:

* 06.06.2021 г. Национален фолклорен събор „Де е българското“, село Очин дол, община Мездра, област Враца – участие на танцов състав;
* 26.06.2021 г . Фолклорен фестивал в град Белоградчик – участие на танцов състав;
* 16.07.2021 г. Национален фолклорен събор „Андъка пее и танцува“, село Кметовци, област Габрово – участие на певческа група;
* 23.07.2021 г. Фестивал на общностите в град Видин – участие на танцов състав;
* 31.07.2021 г. – Традиционен събор „Илинден“, село Арчар, област Видин – участие на танцов състав;
* 07.08.2021 г. – Фолклорен събор „Пъстрина пее“, село Стубел, област Монтана – участие на певческа група;
* 12.08.2021 г. – Фолклорен събор „Хоро се вие край Тимок“, град Брегово, област Видин – участие на танцов състав;
* 14.08.2021 г . – Фолклорен събор „Среща на три поколения“, село Гюргич, община Ружинци – участие на певческа група и танцов състав;
* 20.08.2021 г . – „Надиграване в Кула“ – участие на танцов състав;
* 28.08.2021 г. – Празник на Бутанския славей – село Краводер, област Враца – участие на танцов състав;
* 29.08.2021 г. – Турлашки фолклорен събор „Када кум прасе и ти вречу“, село Чупрене, област Видин – участие на певческа група и танцов състав;
* 03-05.09.2021 г . – Фолклорен събор „Ружинци - 2021“ –участие на двата колектива.

**5. Други дейности**

Читалищния секретар е участвал при изработката на грамоти, плакети, плакати за двата проведени фолклорни събора на територията на общината през 2021 година. Същото така с наличната техника на читалището е озвучаването на фолклорния събор в село Гюргич.

**ІІ. МАТЕРИАЛНО – ТЕХНИЧЕСКА БАЗА:**

1. Разгъната площ в кв. м. за читалищна дейност – 420 кв. м.;

2. Броя места в салоните:

• Голям салон /с балкона/ – 350 места;

• Малък салон – 80 места.

3. Техническа база:

• Сградният фонд на читалището разполага с голям и малък салон, библиотека, гримьорни, художествено ателие, санитарен възел и други.

• НЧ „Христо Ботев - 1898” разполага с подходящи технически средства и интернет, мултимедия, озвучителна и осветителна техника /озвучителен пулт, тонколони, безжични микрофони, прожектори и други/.

С финансовата подкрепа на Община Ружинци в читалището са поставени два нови климатика, а също така са предоставени нови маси и столове за малкия салон на читалището.

Субсидирана численост на персонала за 2021 г. е 3,5 субсидирани бройки;

Общ бюджет на читалището за предходната година – 42 972.09 лв.

Собствените приходи, които има читалището са от членски внос и наем на читалищните салони.

Секретар читалище: Председател ЧН:

/Иво Иванов/ /Милена Иванова/